LIBER IX 



PRAEFATIO 



Venio nunc ad tutelam pecudum silvestrium et ^ 

 apium educationem : quas et ipsas, Publi Silvine, 

 villaticas pastiones iure dixerim ; siquidem mos 

 antiquus lepusculis capreisque, ac subus feris iuxta 

 villam plerumque subiecta dominicis habitationibus 

 ponebat vivaria, ut et conspectu suo clausa ^ venatio 

 possidentis oblectaret oculos, et cum exegisset usus 

 epularum, velut e cella promeretur. Apibus quo- 

 que dabatur ^ sedes adhuc nostra memoria vel in 

 ipsis villae parietibus excisis, vel in protectis portici- 

 bus ac pomariis. Quare quoniam tituli, quern prae- 

 scripsimus huic disputationi, ratio reddita est, ea 

 nunc quae proposuimus singula persequamur. 



I. Ferae pecudes, ut capreoli, damaeque, nee 

 minus orygum cervorumque genera et aprorum, 

 modo lautitiis ac voluptatibus dominorum serviunt, 

 modo quaestui ac reditibus. Sed qui venationem 

 voluptati suae claudunt, content! sunt, utcunque 

 competit proximus aedificio loci situs, munire viva- 



^ post silvestrium om. et SA. 



" suo clausa ac : sui clausa A : sui classa 8. 



^ dabantur SAac. 



420 



